สรุปภาวะตลาดต่างประเทศ ประจำวันที่ 27 ม.ค. 2566
สรุปภาวะตลาดต่างประเทศ ประจำวันที่ 27 ม.ค. 2566
สรุปภาวะตลาดต่างประเทศ ประจำวันที่ 27 ม.ค. 2566
30 ม.ค. 2566

ดัชนีดาวโจนส์ตลาดหุ้นนิวยอร์กปิดบวกในวันศุกร์ (27 ม.ค.) เนื่องจากนักลงทุนขานรับการเปิดเผยข้อมูลเศรษฐกิจที่บ่งชี้ว่าเงินเฟ้อชะลอตัวลง รวมถึงการรายงานผลประกอบการไตรมาส 4 ของบริษัทจดทะเบียนที่ดีกว่าคาด นอกจากนี้ นักลงทุนจับตาการประชุมกำหนดนโยบายการเงินของธนาคารกลางสหรัฐ (เฟด) ในสัปดาห์หน้า
ทั้งนี้ ดัชนีเฉลี่ยอุตสาหกรรมดาวโจนส์ปิดที่ 33,978.08 จุด เพิ่มขึ้น 28.67 จุด หรือ +0.08%, ดัชนี S&amp;P500 ปิดที่ 4,070.56 จุด เพิ่มขึ้น 10.13 จุด หรือ +0.25% และดัชนี Nasdaq ปิดที่ 11,621.71 จุด เพิ่มขึ้น 109.30 จุด หรือ +0.95%
ตลาดหุ้นยุโรปปิดบวกในวันศุกร์ (27 ม.ค.) เนื่องจากนักลงทุนปรับตัวรับการเปิดเผยผลประกอบการที่ไร้ทิศทางจากบริษัทจดทะเบียนต่าง ๆ ในยุโรป ขณะที่ภาวะเงินเฟ้อที่ชะลอตัวในสหรัฐได้ช่วยหนุนบรรยากาศการซื้อขายก่อนธนาคารกลางหลายแห่งจะประชุมนโยบายการเงินในสัปดาห์หน้า
ทั้งนี้ ดัชนี STOXX 600 ปิดที่ 455.17 จุด เพิ่มขึ้น 1.19 จุด หรือ +0.26%
ดัชนี CAC-40 ตลาดหุ้นฝรั่งเศสปิดที่ 7,097.21 จุด เพิ่มขึ้น 1.22 จุด หรือ +0.02%, ดัชนี DAX ตลาดหุ้นเยอรมนีปิดที่ 15,150.03 จุด เพิ่มขึ้น 17.18 จุด หรือ +0.11% และดัชนี FTSE 100 ตลาดหุ้นลอนดอนปิดที่ 7,765.15 จุด เพิ่มขึ้น 4.04 จุด หรือ +0.05%
ตลาดหุ้นลอนดอนปิดบวกเล็กน้อยในวันศุกร์ (27 ม.ค.) ขณะที่นักลงทุนระมัดระวังในการซื้อขายก่อนการประชุมกำหนดนโยบายการเงินของธนาคารกลางรายใหญ่ ๆ ในสัปดาห์หน้า
ดัชนี FTSE 100 ตลาดหุ้นลอนดอนปิดที่ 7,765.15 จุด เพิ่มขึ้น 4.04 จุด หรือ +0.05%
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบในวันศุกร์ (27 ม.ค.) โดยราคาลดต่ำกว่าระดับ 80 ดอลลาร์/บาร์เรล และเป็นระดับต่ำสุดในรอบกว่า 1 สัปดาห์ เนื่องจากนักลงทุนเทขายทำกำไร ท่ามกลางความวิตกกับแนวโน้มตลาดก่อนการประชุมของกลุ่มโอเปกพลัสในสัปดาห์หน้า และสหภาพยุโรป (EU) จะเริ่มแบนผลิตภัณฑ์น้ำมันของรัสเซียในวันที่ 5 ก.พ.
ทั้งนี้ สัญญาน้ำมันดิบ WTI ส่งมอบเดือนมี.ค. ลดลง 1.33 ดอลลาร์ หรือ 1.6% ปิดที่ 79.68 ดอลลาร์/บาร์เรล และลดลง 2.4% ในรอบสัปดาห์ที่แล้ว
ส่วนสัญญาน้ำมันดิบเบรนท์ (BRENT) ส่งมอบเดือนมี.ค. ลดลง 81 เซนต์ หรือ 0.9% ปิดที่ 86.66 ดอลลาร์/บาร์เรล และลดลง 1.1% ในรอบสัปดาห์ที่แล้ว
สัญญาทองคำตลาดนิวยอร์กปิดลบเล็กน้อยในวันศุกร์ (27 ม.ค.) แต่ปรับตัวขึ้นเป็นสัปดาห์ที่ 6 ติดต่อกันหลังแตะระดับสูงสุดในรอบ 9 เดือนในช่วงต้นสัปดาห์ โดยสัญญาทองคำถูกกดดันจากการแข็งค่าของสกุลดอลลาร์ก่อนการประชุมกำหนดนโยบายการเงินของธนาคารกลางสหรัฐ (เฟด) ในวันที่ 31 ม.ค.-1 ก.พ.
ทั้งนี้ สัญญาทองคำตลาด COMEX (Commodity Exchange) ส่งมอบเดือนก.พ. ลดลง 0.6 ดอลลาร์ หรือ 0.03% ปิดที่ 1,929.4 ดอลลาร์/ออนซ์ และปรับตัวขึ้น 0.1% ในรอบสัปดาห์ที่แล้ว โดยเป็นการปรับตัวขึ้นเป็นสัปดาห์ที่ 6 ติดต่อกัน
สัญญาโลหะเงินส่งมอบเดือนมี.ค. ลดลง 39.8 เซนต์ หรือ 1.66% ปิดที่ 23.62 ดอลลาร์/ออนซ์
สัญญาพลาตินัมส่งมอบเดือนเม.ย. ลดลง 6.2 ดอลลาร์ หรือ 0.61% ปิดที่ 1,016.8 ดอลลาร์/ออนซ์
สัญญาพัลลาเดียมส่งมอบเดือนมี.ค. ร่วงลง 64.10 ดอลลาร์ หรือ 3.9% ปิดที่ 1,599.70 ดอลลาร์/ออนซ์
ดอลลาร์สหรัฐแข็งค่าเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันศุกร์ (27 ม.ค.) ขานรับข้อมูลเศรษฐกิจที่แข็งแกร่งของสหรัฐ ขณะที่นักลงทุนจับตาการประชุมของธนาคารกลางสหรัฐ (เฟด) ในสัปดาห์หน้า
ทั้งนี้ ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.09% แตะที่ 101.9240
ดอลลาร์สหรัฐแข็งค่าเมื่อเทียบกับฟรังก์สวิสที่ระดับ 0.9212 ฟรังก์สวิส จาก 0.9198 ฟรังก์สวิส และดอลลาร์สหรัฐยังแข็งค่าเมื่อเทียบกับโครนาสวีเดนที่ระดับ 10.3066 โครนา จากระดับ 10.2691 โครนา แต่ดอลลาร์สหรัฐอ่อนค่าเมื่อเทียบกับเงินเยนที่ระดับ 129.92 เยน จากระดับ 130.21 เยน และอ่อนค่าเมื่อเทียบดอลลาร์แคนาดาที่ 1.3302 ดอลลาร์แคนาดา จาก 1.3334 ดอลลาร์แคนาดา
ส่วนยูโรอ่อนค่าลงเมื่อเทียบกับดอลลาร์สหรัฐที่ระดับ 1.0869 ดอลลาร์ จากระดับ 1.0889 ดอลลาร์ ขณะที่เงินปอนด์อ่อนค่าลงแตะที่ระดับ 1.2394 ดอลลาร์ จากระดับ 1.2407 ดอลลาร์
ตลาดหุ้นจีนและไต้หวันปิดทำการเนื่องในเทศกาลตรุษจีน